|  |
| --- |
| **Seletuskiri** |
| Lääne-Harju Vallavalitsuse korralduse eelnõu |

„Kohanime määramine“ juurde

**Eelnõuga tehakse ettepanek määrata Lääne-Harju vallas Kloogaranna külas moodustatavale liikluspinnale kohanimi – Luite tee, mis kantakse riiklikusse kohanimeregistrisse. Kohanime määramine on vajalik Lääne-Harju Vallavalitsuse 26.11.2024 korraldusega nr 741 kehtestatud Kloogaranna külas Saua detailplaneeringu elluviimiseks, sest moodustatavad katastriüksused adresseeritakse liikluspinnajärgsel põhimõttel.**

Eelnõuga esitatakse ettepanek määrata Kloogaranna külas moodustatavale liikluspinnale kohanimeks: **Luite tee**. Luite tee saab alguse riigi kõrvalmaantee km 0,72 (Kloogaranna mere tee nr 11398) liikluspinnalt Mere teelt. Luite tee liikluspinna ruumikuju leviala kulgeb Saua katastriüksuse (29501:007:0776) keskel ca 130 meetri pikkuselt lõuna suunas ning lõpeb tupikteena.

Vastavalt kohanimeseaduse § 4 lg 1 alusel peab kohanimi olema määratud olemasolevatele ja planeeritud nimeobjektidele või nimeobjektide kogumile p 4 sätestab aadressikohana ruumiandmete seaduse tähenduses, näiteks tee, tänav, väljak, väikekoht, § 5 lg 1 p 3 kohanimemääraja on kohaliku omavalitsuse üksus ja lg 4 kohaselt määrab ühe omavalitsusüksuse territooriumile jäävale nimeobjektile kohanime kohaliku omavalitsuse üksus. Sama seaduse § 6 lg 1 sätestab kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel, lg 4 sätestab eraomandis olevale maaüksusele või sellel paiknevale nimeobjektile kohanime määramise kavatsusest teavitab kohanimemääraja asjaomast maaomanikku posti teel, küsides tema arvamust, sätet ei kohaldata, kui kohanime määramist taotleb maaomanik ise või tema nõusolek on tuvastatav maaüksuse moodustamise dokumentatsioonis. Jaamametsa (43101:001:0306) katastriüksuse maaomanik esitas 25.03.2025 Lääne-Harju Vallavalitsusele digitaalselt allkirjastatud katastriüksuse jagamise ja kohanime määramise avalduse (Amphora dokumendi viit 4-7/581), milles paluti vastavalt kehtestatud detailplaneeringu järgi moodustada uued katastriüksused ja määrata neile lähiaadressid liikluspinna kohanime järgi, milleks on Luite tee.

Kohanimeseaduse § 6 lg 8-le peab kohaliku omavalitsuse üksus avalikustama kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Lähtudes Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lg 1 kohanime määramise eelnõu kooskõlastatakse enne avalikustamist Lääne-Harju Vallavalitsusega, vallavalitsus kooskõlastas eelnõu 31.03.2025 toimunud istungil. Kooskõlastatud kohanime määramise eelnõu avalikustati 04.04.2025 ilmunud ajalehes Harju Elu ja Lääne-Harju valla veebilehel vähemalt 15 päeva enne kohanime määramise otsuse tegemist. Avalikustamise ajal 04.04.-19.04.2025 vastuväiteid ega ettepanekuid ei esitatud. Vastavalt kohanimeseaduse § 13 lg 2 p 1 on kohanimevalikul eelistatud nime, mis on paikkonnaga seonduv.

Lääne-Harju Vallavolikogu 27.03.2018 otsuse nr 43 „Ülesannete delegeerimine“ alusel on delegeeritud vallavalitsusele kohanimeseaduses kohaliku omavalitsuse pädevusse antud ülesannete täitmine.

Kairi Tiitsmann

nõunik, keskkonna- ja ehitusosakond